stanford-oval/wikipedia huggingface dataset:
צילום פורטרט
היסטוריה

צילום הפורטרט התפתח מתוך מסורת ציור הדיוקנאות. עם המצאת הדאגרוטיפ ב-1839, החלו אנשים להזמין פורטרטים מצולמים כתחליף זול יותר לציורי שמן. סגנונם של אותם פורטרטים מוקדמים משקף את היכולת הטכנית של אותה תקופה - זמן חשיפה של 30 שניות וערכי האסתטיקה שהיו נהוגים אז. המצולמים הושבו אל מול רקע אחיד והוארו באור רך שנבע מצוהר בתקרה או כל מקור אור שניתן היה להכניס לחדר בעזרת מראות.
ההתקדמות הטכנולוגית בתחום הצילום מאז הדאגרוטיפ הולידה טכניקות מתקדמות יותר, ואיפשרה לצלמים לצלם תמונות בזמני חשיפה קצרים יותר ולעבוד מחוץ לסביבת סטודיו.
טכניקות תאורה

שימוש מושכל בתאורה טבעית או מלאכותית הוא מרכיב קריטי בצילום פורטרט. תאורה נכונה יכולה להדגיש או להסתיר תווי פנים, ליצור אווירה ולהעביר רגש. קיימות מספר טכניקות תאורה המשמשות בצילום פורטרטים.
טכניקות תאורה > תאורת שלוש הנקודות

תאורת שלוש הנקודות היא אחת מטכניקות התאורה הנפוצות ביותר. היא משמשת באופן מסורתי בסטודיו, אך צלמים עשויים להשתמש בו גם בשילוב עם אור טבעי. טכניקה זו משתמשת בשלושה גופי תאורה (אור המפתח, אור המילוי והאור האחורי) כדי להראות את הפרטים במלואם ולהדגיש את תלת הממדיות של מושאי הצילום.
טכניקות תאורה > תאורת שלוש הנקודות > אור מפתח (Key-light)

אור המפתח, המכונה גם האור הראשי, ממוקם משמאל, ימין או מעל פניו של הנבדק, בדרך כלל 30 עד 60 מעלות מהמצלמה. מטרת אור המפתח היא לסמן את צורת האובייקט ולהדגיש תכונות מסוימות שלו. המרחק של אור המפתח מהמצלמה שולט בנפילת האור ובעומק הצללים.
טכניקות תאורה > תאורת שלוש הנקודות > אור מילוי (Fill-light)

אור המילוי, המכונה גם האור הראשי-המשני, ממוקם בדרך כלל מול אור המפתח. לדוגמה, אם אור המפתח ממוקם 30 מעלות מצלמה-שמאל, תאורת המילוי תמוקם ב-30 מעלות מצלמה-ימין. מטרתו של אור המילוי היא להאיר את הצללים החזקים שנוצרו על ידי האור הראשי. עוצמת אור המילוי עשויה להיות שווה לאור הראשי כדי להעלים את הצללים לחלוטין, או פחות חזקה כדי פשוט להפחית צללים. לפעמים, אור המילוי עשוי להיות מוחלף על ידי רפלקטור ולא אור ממשי.
טכניקות תאורה > תאורת שלוש הנקודות > אור אחורי (Back-light)

האור האחורי עוזר להפריד את האובייקט מהרקע ולהדגיש את השיער. במקרים מסוימים, צלמים עשויים להשתמש באור אחורי כדי ליצור "קו אור" או אפקטים אמנותיים אחרים.
טכניקות תאורה > תאורה בהירה וכהה > תאורה בהירה

תאורת בהירה היא טכניקה המשמשת כדי לגרום לתמונה נטולת צללים ברובה ובעלת רקע בהיר יותר מהאובייקט. תאורה בהירה כוללת בדרך כלל שימוש בכל שלוש התאורות (או יותר) במערך תאורת שלוש הנקודות.
טכניקות תאורה > תאורה בהירה וכהה > תאורה כהה

תאורה כהה היא טכניקה המשמשת לצילום תמונה שבה רק חלק מהאובייקט מואר, והיא בעלת צללים כהים ורקע כהה יותר מהאובייקט. תאורה כהה כרוכה לרוב בשימוש בתאורה אחת בלבד ממערך תאורת שלוש הנקודות (אם כי לפעמים שתיים).
טכניקות תאורה > תאורת פרפר

תאורת פרפר משתמשת בשני מוקדי תאורה בלבד. אור המפתח ממוקם ישירות מול המצולם, מעל המצלמה (או מעט לצד אחד), וקצת יותר גבוה מאור המפתח במערך "תאורת שלוש נקודות". האור השני הוא אור מילוי, (לעיתים קרובות יותר - רפלקטור ולא אור ממשי) והוא ממוקם ישירות מתחת למצלמה (או מעט לצד הנגדי).
תאורה זו עשויה להיות מזוהה על ידי האור החזק הנופל על המצח, גשר האף, הלחיים העליונות, ועל ידי הצל המובהק מתחת לאף שנראה לרוב כמו פרפר ומשם שם הטכניקה. סגנון תאורה זה נקרא לעיתים קרובות גם "תאורת פרמאונט".
פורטרט חלון

חלונות שימשו כמקור אור לפורטרטים עשרות שנים לפני שהומצאו מקורות אור מלאכותיים. למרות שאור החלון מגביל את האפשרויות בצילום פורטרט לעומת תאורות מלאכותיות, הוא נותן מקום רחב להתנסות עבור צלמים חובבים. רפלקטור לבן הממוקם כדי להחזיר אור אל הצד הכהה של פני המצולם, יאזן את הניגודיות בתמונה. מהירויות תריס עשויות להיות איטיות מהרגיל, ומחייבות שימוש בחצובה, אך התאורה תהיה רכה ועשירה להפליא.
הזמן הטוב ביותר לצלם פורטרט חלון הוא בשעות המוקדמות של היום והשעות המאוחרות של אחר הצהריים כאשר האור מהחלון חזק בגלל הזווית הנמוכה של השמש. וילונות ומחזירי אור משמשים להענקת אור רך, בעוד מראות וזכוכיות יכולים לשמש לתאורה גבוהה. ניתן להשתמש בפילטרים צבעוניים וחפצים מחזירי-אור כדי להעניק לדיוקן אפקטי צבע רצויים. הרכב הצללים והאור הרך מעניק לפורטרטים של תאורת חלון אפקט ייחודי השונה מפורטרים שצולמו באור מלאכותי.
בעת שימוש באור החלון, ניתן לשנות את מיקום המצלמה כדי להשתמש באפקטים הרצויים. למשל, מיקום המצלמה מאחורי המצולם ומול החלון יכול לייצר צללית של האובייקט בשילוב של צללים ואור רך.
עדשות

העדשות הנחשבות מתאימות לצילום פורטרטים הן עדשות טלה באורך מוקד של 85-200 מ"מ, שכן הן מספקות פרספקטיבה מחמיאה ומאפשרות עומק שדה רדוד שמעניק לאובייקט המצולם בידוד מהרקע ותוצאה אסתטית יותר.
עדשות בטווח רחב יותר (אורך מוקד קצר יותר) מחייבות לצלם את הפורטרט מקרוב יותר (עבור גודל שדה שווה ערך), ועיוות הפרספקטיבה המתקבל מניב אף גדול יחסית ואוזניים קטנות יותר, מה שנחשב לא מחמיא למצולם.
צילום פורטרטים ייעשה לרוב שימוש בעדשת פריים, הן בגלל שהזום אינו הכרחי לצילומי מסוג זה (והפריים קלילים יותר, זולים יותר, מהירים יותר ואיכותיים יותר), והן בגלל שעדשות זום יכולות להכניס עיוות גאומטרי מאוד לא מחמיא.
קומפוזיציה

כללי קומפוזיציה כמו "חוק השלישים" וחיתוך נכון משמשים ליצירת תמונות מאוזנות ומושכות. שימוש בחוק השלישים שובר את הסימטריה הבנאלית ומוסיף עניין בתמונה.
סוגי צילום פורטרט

פורטרט סטודיו: צילום בסביבה מבוקרת עם תאורה מקצועית ורקע מתוכנן.
פורטרט סביבתי: צילום האובייקט בסביבתו הטבעית, המוסיף הקשר וסיפור לתמונה.
פורטרט אמנותי: גישה יצירתית המדגישה אלמנטים אמנותיים ואווירה מיוחדת.
פורטרט עיתונאי: צילום המתעד אנשים במצבים אותנטיים, לרוב ללא התערבות הצלם.
ראו גם

היסטוריה של הצילום
דיוקן
תאורה (צילום)
סלפי
צילום דיגיטלי
צילום עיתונות
הערות שוליים

1 2  History of 19th Century Photography, www.phototree.com
↑  Horace He, מהי תאורת שלוש נקודות - Rayzeek, באתר רייזק, ‏2023-10-23
↑  Horace He, מהי תאורת פרפר - Rayzeek, באתר רייזק, ‏2023-10-16
↑  Bar Algranati, צילום פורטרטים בסטודיו חלק 3 - דפוסי תאורה בצילום פורטרט, באתר פוטו טיפס, ‏2021-05-03
1 2  כך תצלמו תמונות פורטרט מושלמות בתאורת חלון בלבד | בית הספר לצילום, ‏2017-02-28
↑  איתי נדב, צילום פורטרט בתאורת חלון, באתר איתי נדב, ‏2018-09-01
1 2  צילום פורטרט – 10 כללים בסיסיים שלעולם לא תרצו לשכוח | בית הספר לצילום, ‏2017-01-22
↑  5 סיבות לכך שאתם צריכים עדשת פריים בתיק הצילום שלכם | בית הספר לצילום, ‏2017-05-11
↑  alon, לימוד צילום, מדריך צילום קומפוזיציה, חוק השלישים, באתר אלון קירה בית ספר לצילום, ‏2015-04-08
| --- | --- |
בקרת זהויות :  NLI: 987007543502205171  BNE: XX526838  BnF: cb11932844s (data)  GND: 4046840-9  LCCN: sh85101240  NKC: ph124370 
פורטרט רשמי של המלכה אליזבת השנייה, שצילם ג'וליאן קלדר
המחשה גרפית לתאורת שלוש הנקודות
תמונת פורטרט בתאורה כהה
דוגמה לתמונת פורטרט של מרלן דיטריך שצולמה בתאורת פרפר על ידי יוזף פון שטרנברג, 1932
פורטרט שצולם בתאורת חלון
אליפות וימבלדון 1929

| --- | --- |
 ענף:  טניס 
 תקופת התחרות:  24 ביוני 1929 – 6 ביולי 1929 (13 ימים) 
 מספר תחרות:  49 
 עיר מארחת:  אצטדיוני הטניס בווימבלדון 
 זוכה:  גברים:אנרי קושה (צרפת) נשים:הלן וילס (ארצות הברית) זוגות גברים:וילמר אליסון/ג'ון ואן רין (ארצות הברית) זוגות נשים:פגי מישל/פיבי ווטסון (הממלכה המאוחדת) זוגות מעורבים: פרנק הנטר/הלן וילס (ארצות הברית)
 
 → אליפות וימבלדון 1928 אליפות וימבלדון 1930 ← 
 
אליפות וימבלדון 1929 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הטניסאית האמריקאית הלן וילס זכתה באליפות זו בתואר אלופה בתחרות הנשים וזוגות המעורבים.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. רנה לקוסט, מנצח התחרות בשנה הקודמת, לא השתתף. לקראת התחרות המשתתפים החזקים דורגו כדלקמן:
אנרי קושה (צרפת צרפת), מנצח תחרות 1927, ניצח בתחרות
ז'אן בורוטרה (צרפת צרפת), מנצח תחרויות 1924,1926, הפסיד בגמר
ביל טילדן (ארצות הברית ארצות הברית), מנצח תחרויות 1920–1921, הודח בחצי גמר
פרנק הנטר (ארצות הברית ארצות הברית), הודח בסיבוב השני
אומברטו דה מורפורגו (איטליה איטליה), הודח בסיבוב השלישי
ג'ורג' לוט (ארצות הברית ארצות הברית), הודח ברבע גמר
בלה פון קרלינג (הונגריה הונגריה), הודח ברבע גמר
קולין גרגורי (בריטניה בריטניה), הודח בסיבוב הרביעי
בגמר התחרות נפגשו אלוף שנת 1927 אנרי קושה וז'אן בורוטרה (מנצח בשנים 1924 ו-1926) (שניהם מצרפת). אנרי קושה ניצח ב-4 מערכות ובכך זכה באליפות בפעם השנייה.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:
הלן וילס (ארצות הברית ארצות הברית),מנצחת תחרויות 1927–1928, ניצחה בתחרות
לילי דה אלברס (ספרד ספרד), הודחה בסיבוב הרביעי
בטי נאטהול (בריטניה בריטניה), הודחה בסיבוב השלישי
איילין בנט (בריטניה בריטניה), הודחה בסיבוב הרביעי
הלן ג'ייקובס (ארצות הברית ארצות הברית), הפסידה בגמר
בובי הייני (דרום אפריקה (1928–1994) דרום אפריקה), הודחה ברבע הגמר
סימון מאתיה (צרפת צרפת), הודחה בסיבוב השלישי
סילי אאוסם (גרמניה גרמניה), הודחה בסיבוב הרביעי
במשחק הגמר הלן וילס ניצחה את הלן ג'ייקובס, גם היא מארצות הברית בשתי מערכות. בכך היא זכתה בפעם השלישית ברציפות.
התחרות > תחרות זוגות גברים

בתחרות השתתפו 64 זוגות. כמו בשנה שעברה 4 זוגות דורגו.
ז'אק בריניון ואנרי קושה (צרפת צרפת), מנצחי תחרות 1928, הודחו ברבע הגמר
ג'ון הנסי וג'ורג' לוט (ארצות הברית ארצות הברית), הודחו בחצי הגמר
פרנק הנטר וביל טילדן (ארצות הברית ארצות הברית), הודחו בחצי הגמר
איאן קולינס וקולין גרגורי (בריטניה בריטניה), הפסידו בגמר
במשחק הגמר נפגשו הזוג הבריטי איאן קולינס וקולין גרגורי עם האמריקאים וילמר אליסון וג'ון ואן רין שלא היו מדורגים. האמריקאים ניצחו ב-5 מערכות וזכו בתואר.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
אליזבת ריין (ארצות הברית ארצות הברית) ובטי נאטהול (בריטניה), הודחו בחצי הגמר
פגי מישל ופיבי ווטסון (בריטניה בריטניה), אלופות שנת 1928, מנצחות התחרות
פיליס קובל ודורותי ברון (בריטניה בריטניה), הפסידו בגמר
בובי הייני ואלידה ניב (דרום אפריקה (1928–1994) דרום אפריקה), הודחו בסיבוב הראשון
במשחק הגמר שיחקו הבריטיות פגי מישל (סאונדרס) ופיבי ווטסון נגד זוג בריטי נוסף פיליס קובל ודורותי ברון וניצחו אותן בשתי מערכות. זה היה הניצחון השני שלהן ברציפות.
התחרות > תחרות זוגות מעורבים

בתחרות השתתפו 64 זוגות. מנצחי תחרות 1928, פט ספנס (דרום אפריקה) ואליזבת ריין (ארצות הברית) לא השתתפו בתחרות. 4 זוגות קיבלו דירוג:
אנרי קושה (צרפת צרפת) ואיילין בנט (בריטניה בריטניה), הודחו ברבע הגמר
פרנק הנטר והלן וילס (ארצות הברית ארצות הברית), ניצחו בתחרות
קולין גרגורי (בריטניה בריטניה) ואליזבת ריין (ארצות הברית ארצות הברית), הודחו בחצי הגמר
ז'אן בורוטרה (צרפת צרפת) וקיאה באומן (הולנד הולנד), הודחו ברבע הגמר
במשחק הגמר האמריקאים פרנק הנטר והלן וילס שיחקו נגד הזוג הבריטי ג'ואן פריי ואיאן קולינס וניצחו אותם בשתי מערכות. להלן וילס זה היה התואר השני באליפות זו.
אנרי קושה, מנצח תחרות הגברים
הלן וילס, מנצחת תחרות הנשים
ארמון החיות

| --- | --- |

לוגו הסדרה בעברית מתוך שיר הפתיחה
 מבוסס על:  נסיכות דיסני
 שיר הנושא:  "Whisker Haven Theme"
 סוגה:  סדרת אנימציה, סדרה לילדים, סדרת קומדיה, סדרת הרפתקאות
 יוצרים:  בריט אולקרופט
 כותבים:  שיי פונטנה
 בימוי:  אלן לאו
 מדבבים:  אמה זלצמן, גרייס קאופמן, באייליי גמברטוגליו, מילה באו, סאנאי ויקטוריה, נטלי קוגלין, הנרי קאופמן, אן האלי
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  31
 הפקה
 חברת הפקה:  Ghostbot Studios   Disney Publishing
 אורך פרק:  2-3 דקות
 שידור
 רשת שידור:  דיסני ג'וניור
 רשת שידור בישראל:  ערוץ היוטיוב של דיסני ג'וניור ישראל
 תקופת שידור מקורית:  22 במאי 2015 – 14 באוגוסט 2017
 תקופת שידור בישראל:  15 בנובמבר 2015 – 1 בפברואר 2016
 קישורים חיצוניים
 אתר רשמי
 דף התוכנית ב-IMDb
ארמון החיות (באנגלית: Whisker Haven או Whisker Haven Tales with the Palace Pets; "סיפורי מבטח ויסקר עם חיות הארמון") היא סדרת אנימציה אמריקאית לילדים מסוגת קומדיה והרפתקאות שמבוססת על זיכיון חיות המחמד של "נסיכות דיסני". הסדרה הופקה על ידי חברות ההפקה "Ghostbot Studios" ו-"Disney Publishing", בוימה על ידי אלן לאו, נכתבה על ידי שיי פונטנה ונוצרה על ידי בריט אולקרופט, יוצרת הסדרות "תומס הקטר וחברים" ו"ממפי הפילון".
הסדרה הושקה לראשונה בארצות הברית באפליקציית "דיסני ג'וניור" ולאחר מכן שודרה בערוץ "דיסני ג'וניור" ב-22 במאי 2015. בישראל רק העונה הראשונה דובבה לעברית והיא הופצה בערוץ היוטיוב של "דיסני ג'וניור ישראל" ב-15 בנובמבר 2015. לסדרה יש 3 עונות ו-31 פרקים באורך 2-3 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית והונגרית).
הסדרה זמינה כיום בערוץ היוטיוב של "דיסני ג'וניור" ובאפליקציה הנלוות של הסדרה "Palace Pets in Whisker Haven" הכוללת פעילויות ומשחקים של חיות המחמד.
תקציר העלילה

הסדרה מתרחשת בארמון החיות, שם בכל פרק רואים את ההרפתקאות החדשות של החיות של נסיכות דיסני, ולומדים על ידידות, מעשים טובים ונאמנות.
דמויות ראשיות

נבי (Berry, "פטל") - ארנבת השייכת לשלגיה.
שלג (Pumpkin, "דלעת") - גורת כלבים לבנה עם תשוקה לבלט. שייכת לסינדרלה.
נימנומית (Dreamy, "חלמנית") - חתלתולה ורודה. ישנה לעיתים קרובות. שייכת לאורורה.
קסם (Treasure, "אוצר") - חתלתולה כתומה השייכת לאריאל.
פיצקית (Petite, "קטנה") - סוסת פוני השייכת לבל.
פסים (Sultan, "סולטאן") - טיגריס כתום השייך ליסמין (מחליף את ראג'ה). אחת מחמש הדמויות הגבריות בסדרה.
גברת נוצה כחולה (Miss Featherbon) - ציפור כחולה בעלת יכולות קסומות. לפעמים מייעצת לחיות בארמון ומשמשת מארחת באירועים מסוימים.
מדבבים

פרק זה לוקה בחסר. אנא תרמו לוויקיפדיה ו.  יש לרשום על המדבבים בעברית.
| שם הדמות | מדבב/ת באנגלית | מדבב/ת בעברית |
| --- | --- | --- |
| נבי | אמה זלצמן (עונה 1) גרייס קאופמן (עונות 2-3) |  |
| שלג | באייליי גמברטוגליו | לורן סביר |
| נימנומית | מילה באו |  |
| קסם | סאנאי ויקטוריה |  |
| פיצקית | נטלי קוגלין |  |
| פסים | הנרי קאופמן |  |
| גברת נוצה כחולה | אן האלי |  |
את שיר הפתיחה של הסדרה בעברית ביצע גילן שחף.
שידור

לסדרה נוצרו 3 עונות ו-31 פרקים באורך 2-3 דקות. בישראל, רק פרקי העונה הראשונה דובבו לעברית והופצו בערוץ היוטיוב של דיסני ג'וניור.
| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 10 | 22 במאי 2015 | 19 ביולי 2015 | 15 בנובמבר 2015 | 1 בפברואר 2016 |
|  | 2 | 13 | 14 במרץ 2016 | 1 בדצמבר 2016 |  |  |
|  | 3 | 8 | 3 ביוני 2017 | 14 באוגוסט 2017 |  |  |
תביעה

אפליקציית הסדרה קיבלה תובענה ייצוגית בטענה שהיא לוקחת מידע אישי מן הלקוחות הצעירים, ומשתמשים בו באופן לא חוקי ללא הסכמת ההורים.
ראו גם

נסיכות דיסני
הערות שוליים

↑  These 42 Disney apps are spying on your kids, lawsuit claims, באתר וושינגטון פוסט, 8 באוגוסט 2017
בן 10: החייזרים החדשים

| --- | --- |
סמליל התוכנית
סמליל התוכנית
 סוגה:  פעולה, מדע בדיוני,  אנימציה, דרמה
 יוצרים:  דונקאן רולאו, ג'ו קייסי, ג'ו קלי,  סטיבן טי. סיגאל
 מדבבים:  אשלי ג'ונסון סקוט מנוויל ג'ייסון מרסדן פרד טטצ'יורה פיטר מקניקול טרה סטרונג ג'יימס רימר יורי לוונטאל גרג אליס קארי פייטון צ'רלי שלאטר רוב פאולסן כריס פראט ג'ון דימאג'יו די בראדלי בייקר גרג קייפס דווייט שולץ בת' ליטלפורד ג'ולייט לנדאו ג'ף בנט דייוויד מק'קאלום ויל ויטון קווין מייקל ריצ'רדסון 
 מדבבים בעברית:  איטן גרינברג שירה נאור יהונתן מגון צביקה שוורצברג מורן שכניק ברק ברויטמן גלעד קלטר מיכה אוזין סליאן אלי לולאי מיכאל עינב עמי מנדלמן נורית בנאי קורן אורלי קטן שמחה ברבירו סער בדישי גיא מירון תום שוורצברג אמנון וולף יורם יוספסברג לירון לב גיא רושיניאק ערן מור לורן סביר שי אוטולנגי אלדד פריבס טליה ברקאי צביקה פורמן
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  52
 הפקה
 מפיקים בפועל:  בריאן א. מילר 
 חברת הפקה:  Image Production House, אולפני ההנפשה של קרטון נטוורק 
 הפצה:  האחים וורנר טלוויזיה 
 מוזיקה:  Lolita Ritmanis 
 אורך פרק:  22 דקות
 שידור
 רשת שידור:  Cartoon Network
 רשת שידור בישראל:  ערוץ הילדים
 תקופת שידור מקורית:  23 באפריל 2010 – 31 במרץ 2012
 קישורים חיצוניים
 אתר רשמי
 דף התוכנית ב-IMDb
 
בן 10: החייזרים החדשים (באנגלית: Ben 10: Ultimate Alien) היא סדרת הנפשה אמריקאית לילדים ששודרה בערוץ Cartoon Network. בישראל הסדרה שודרה לקראת 2011 בערוץ הילדים, בדיבוב לעברית. הסדרה מתרחשת לאחר סיום הסדרה "בן 10: כוח החייזרים".
פרק הסיום של הסדרה שודר ב-31 במרץ 2012 עם פרק של שני חלקים בשם "היריב האולטימטי", הפרק הוקדש לזכרו של יוצר הסדרה, הכותב והמפיק דוויין מקדאפי, אשר נפטר במהלך הפקת הסדרה.
כמו כן הופק לסדרה ג'נרייטור רקס ספיישל טלוויזיוני, הכולל קרוסאובר המשלב את הדמות הראשית בן  מסדרה בן 10: החייזרים החדשים.
תקציר העלילה

הסדרה מתרחשת מספר שבועות לאחר סיום הסדרה הקודמת. כאשר האומניטריקס הושמד בפרק הסיום של בן 10: כוח החייזרים, בן טניסון, כיום בן 16, חייב ללמד לשלוט בכוחות של האולטימטריקס, גרסה משודרגת של האומניטריקס אשר נותנת לבן לשנות לצורות עוד יותר עוצמתיות הידועות בשם "צורות אולטימטיביות".
דמויות > דמויות ראשיות

בן טניסון (איטן גרינברג) - הדמות הראשית בסדרה, כיום בן 16, לאחר שהאומניטריקס שלו הושמד, הוא חייב ללמד לשלוט בכוחות של האולטימטריקס, גרסה משודרגת של האומניטריקס אשר נותנת לבן לשנות לצורות עוד יותר עוצמתיות הידועות בשם "צורות אולטימטיביות".
גוון טניסון (שירה נאור) - בת דודתו של בן. כיום בת 16, בעלת כוחות קסם מיוחדים. היא יכולה לשלוט, ליצור ואפילו לעצב צורות לחבלים וגשרים, טילים מוצקים ושריונות ואבני דרך בעת חציית מקומות מסוכנים.
קווין איתן לווין (יהונתן מגון) - יריב לשעבר של בן, בסדרה הקודמת עבד כסוחר טכנולוגיה חייזרית עד שהוא לא בכוונה היה מעורב בקנוניה והצטרף לבן מתוך רצון כדי להתנצל על פעולותיו. יש לו יכולת לספוג דברים שהוא נוגע אם זה אבן או מתכת ומקבל מהם כוח והגנה במהלך הקרב.
מקס טניסון (צביקה שוורצברג) - סבא של בן וגוון.
ג'ולי יממוטו (מורן שכניק) - מושא אהבתו של בן וחברתו. היא אוהבת לשחק טניס, לאכול צ'יפס חריף, ומטפלת בחיית המחמד שלה, סירה (חייזר שהיא ובן מצאו).
אבודים בעוץ

| --- | --- |

כרזת הסדרה
 מבוסס על:  "הקוסם מארץ עוץ" מאת ליימן פרנק באום
 סוגה:  סדרת הנפשה, סדרת פנטזיה, סדרת הרפתקאות
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מקום התרחשות:  קנזס, ארץ עוץ 
 מספר עונות:  2
 מספר פרקים:  26
 הפקה
 חברת הפקה:  אולפני אמזון
 הפצה:  אמזון
 מוזיקה:  אדם ברי
 אורך פרק:  24 דקות
 שידור
 רשת שידור:  פריים וידאו
 רשת שידור בישראל:  ערוץ הילדים
 פורמט (תמונה):  16:9 HDTV
 תקופת שידור מקורית:  26 ביוני 2015 – 8 ביוני 2018
 תקופת שידור בישראל:  11 בנובמבר 2019 – 16 בדצמבר 2019
 קישורים חיצוניים
 דף התוכנית ב-IMDb
 
אבודים בעוץ (באנגלית: Lost in Oz) היא סדרת הנפשה אמריקאית לכל המשפחה מסוגת פנטזיה והרפתקאות, המבוססת על הספר "הקוסם מארץ עוץ" מאת ליימן פרנק באום. הסדרה הופקה על ידי אולפני אמזון עבור פריים וידאו, שירות וידאו על פי דרישה שפותח על ידי אמזון.
העונה הראשונה של הסדרה הופצה לראשונה בארצות הברית בפריים וידאו ב-4 באוגוסט 2017, כאשר הפרק הראשון של הסדרה, אשר משמש כפיילוט שלה, הופץ לראשונה ב-26 ביוני 2015. העונה השנייה של הסדרה הופצה ב-8 ביוני 2018. בישראל הסדרה שודרה כעונה אחת בדיבוב עברי בערוץ הילדים החל מה-11 בנובמבר 2019 עד ה-16 בדצמבר באותה שנה.
לסדרה הופקו שתי עונות בעלות 26 פרקים באורך 24 דקות.
תקציר העלילה

דורותי גייל, ילדה הבוגרת לגילה, נסחפת יחד עם כלבה טוטו לארץ עוץ בלי דרך ברורה הביתה. כדי לחזור חזרה הביתה, על דורותי לאסוף סוגים שונים של אלמנטים קסומים. בהמשך הסדרה, דורותי וחבריה החדשים שהיא פגשה, הולכים לאיבוד במדבר הקטלני, כמו כן, הם מנסים להביס את המלך נום ולהציל את עיר הברקת.
דמויות ומדבבים

במאית הדיבוב בעברית הייתה אפי בן ישראל ומפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| דורותי גייל | אשלי בואטצ'ר | אליענה מגון |
| ווסט | ניקה פוטרמן | מיה אלון |
| אוג'ו | חורחה דיאז | ברק ברויטמן |
טוטו: כריס קוקס
| פיץ | אלכסנדר פולינסקי | אורי זלצמן |
| ריי האריה הפחדן | קית' פרגוסון | יובל גרבש |
| הדחליל | סטפן סטאנסון | ערן מור |
| הנסיכה לנגוו'דיר | ג'ינה גרשון | לורן סביר |
| אוולין | אליסון מאק (2015-2017) גריי גריפין (2018) | לורן סביר |
| גלינדה | ג'ניפר הייל | טליה ברקאי |
| וולי פאגמיל | כריס קוקס | צביקה פורמן |
| סיירה | קאת' סוסי | מאיה מיטלפונקט |
| המלך נום | גארט מקוויד |  |
| קליקו | אריק באוזה |  |
| סמית וטינקר | במפר רובינסון |  |
| גנרל גוף | פרד טטסיור |  |
בנוסף דיבב בדיבוב העברי תמיר גינזבורג.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 13 | 26 ביוני 2015 | 4 באוגוסט 2017 | 11 בנובמבר 2019 | 27 בנובמבר 2019 |
|  | 2 | 13 | 8 ביוני 2018 | 8 ביוני 2018 | 28 בנובמבר 2019 | 16 בדצמבר 2019 |
פרקים > עונה 1

| מספר הפרק | שם הפרק | תאריך שידור מקורי ארצות הברית | תאריך שידור בישראל ישראל |
| --- | --- | --- | --- |
| 1 | פיילוט (ידוע גם בשם "צועדים קדימה") | 26 ביוני 2015 | 11 בנובמבר 2019 |
| 2 | דורותי פוגשת את האריה | 2 בדצמבר 2016 | 12 בנובמבר 2019 |
| 3 | קופים מעופפים | 2 בדצמבר 2016 | 13 בנובמבר 2019 |
| 4 | דורותי פוגשת את הדחליל | 4 באוגוסט 2017 | 14 בנובמבר 2019 |
| 5 | הפנינים של פינגארי | 4 באוגוסט 2017 | 17 בנובמבר 2019 |
| 6 | לקום, לקום, לקום | 4 באוגוסט 2017 | 18 בנובמבר 2019 |
| 7 | שקרים שחורים קטנים | 4 באוגוסט 2017 | 19 בנובמבר 2019 |
| 8 | המקלות | 4 באוגוסט 2017 | 20 בנובמבר 2019 |
| 9 | במורד שביל הלבנים הצהובות | 4 באוגוסט 2017 | 21 בנובמבר 2019 |
| 10 | מהר בביצה, רגליים קטנות | 4 באוגוסט 2017 | 24 בנובמבר 2019 |
| 11 | 11:11 | 4 באוגוסט 2017 | 25 בנובמבר 2019 |
| 12 | ברוכה השבה גלינדה | 4 באוגוסט 2017 | 26 בנובמבר 2019 |
| 13 | ללכת על קנזס | 4 באוגוסט 2017 | 27 בנובמבר 2019 |
פרקים > עונה 2

| מספר הפרק | שם הפרק | תאריך שידור מקורי ארצות הברית | תאריך שידור בישראל ישראל |
| --- | --- | --- | --- |
| 14 | המדבר הקטלני | 8 ביוני 2018 | 28 בנובמבר 2019 |
| 15 | קסם משום דבר | 8 ביוני 2018 | 1 בדצמבר 2019 |
| 16 | עונת השקט | 8 ביוני 2018 | 2 בדצמבר 2019 |
| 17 | הוילה של רוקוו'אט | 8 ביוני 2018 | 3 בדצמבר 2019 |
| 18 | מפת הקסם | 8 ביוני 2018 | 4 בדצמבר 2019 |
| 19 | קיצור דרך לעיר הברקת | 8 ביוני 2018 | 5 בדצמבר 2019 |
| 20 | הולכים קדימה | 8 ביוני 2018 | 8 בדצמבר 2019 |
| 21 | קסם קנזס | 8 ביוני 2018 | 9 בדצמבר 2019 |
| 22 | ליקוי החמה | 8 ביוני 2018 | 10 בדצמבר 2019 |
| 23 | מצילים את סירה | 8 ביוני 2018 | 11 בדצמבר 2019 |
| 24 | חגורת המלך של הנומים | 8 ביוני 2018 | 12 בדצמבר 2019 |
| 25 | הבריחה מממלכת הנומים | 8 ביוני 2018 | 15 בדצמבר 2019 |
| 26 | מדברים בשפת המראה | 8 ביוני 2018 | 16 בדצמבר 2019 |
ראו גם

הקוסם מארץ עוץ (אנימה)
הקוסם מארץ עוץ (אנימציה)
הערות שוליים

↑  חדש בטלוויזיה: יום שני, 11 בנובמבר 2019, שי שגב, באתר ג'ירפה, 10 בנובמבר 2019
↑  נשאר הדיבוב המקורי בדיבוב העברי
סקנדל (סדרת טלוויזיה)

| --- | --- |

 סוגה:  מותחן פוליטי
 יוצרים:  שונדה ריימס 
 בימוי:  טום וריקה 
 שחקנים:  קרי וושינגטון   טוני גולדווין   דרבי סטנצ'פילד   פורשיה דה רוסי   בלאמי יאנג   סקוט פולי   הנרי איאן קיוזיק   קולומבוס שורט   גוילרמו דיאז   קייטי לווס   ג'ף פרי   ג'ושוע מלינה   קייט ברטון  דברה מוני
 ארץ מקור:  ארצות הברית 
 שפות:  אנגלית 
 מקום התרחשות:  וושינגטון די. סי. 
 מספר עונות:  7 
 מספר פרקים:  124 
 הפקה
 מפיק:  שונדה ריימס 
 מפיקים בפועל:  שונדה ריימס בטסי בירס מארק וילדינג
 חברת הפקה:  אולפני ABC   ShondaLand
 הפצה:  Disney–ABC Domestic Television, נטפליקס 
 אתר צילומים:  וושינגטון די. סי., אולפני סאנסט גוור 
 צלמים:  אוליבר בוקלברג 
 טכניקת צילום:  מצלמה יחידה 
 מוזיקה:  צ'אד פישר
 אורך פרק:  43 דקות
 שידור
 רשת שידור:  ABC 
 רשת שידור בישראל:  HOT3
 תקופת שידור מקורית:  5 באפריל 2012 – 19 באפריל 2018
 קישורים חיצוניים
 abc.go.com/shows/scandal
 דף התוכנית ב-IMDb
 
סקנדל (באנגלית: Scandal) היא סדרת טלוויזיה אמריקאית מסוגת מותחן פוליטי, בכיכובה של קרי וושינגטון. הסדרה נוצרה על ידי שונדה ריימס, ועלתה לשידור ב-5 באפריל 2012 ברשת ABC. דמותה של קרי וושינגטון, אוליביה פופ, מבוססת חלקית על דוברת הבית הלבן לשעבר של ג'ורג' הרברט ווקר בוש, ג'ודי סמית', שמשמשת גם כמפיקה בפועל של הסדרה.
הסדרה מתרחשת בוושינגטון די. סי. ועוקבת אחרי אוליביה פופ, יועצת תקשורת בבית הלבן, שפורשת מהשירות הציבורי לטובת משרד פרטי שמתמחה בניהול משברים עבור הפוליטיקאים, אנשי הציבור ואנשי העסקים של וושינגטון. השאלה הגדולה היא האם היא ועמיתיה יצליחו במשימות הקשות של פתירת משברים גם בחייהם האישיים.
קרי וושינגטון זכתה בפרס NAACP Image בקטגוריית שחקנית מצטיינת בסדרת דרמה והייתה מועמדת לפרס אמי לבידור בפריים טיים לשחקנית מצטיינת בסדרת דרמה, לפרס גלובוס הזהב לשחקנית הטובה ביותר בסדרת דרמה, ולפרס סאג על ביצוע מצטיין על ידי שחקנית בסדרת דרמה.
בפברואר 2017 הסדרה חודשה לעונה שביעית ואחרונה. עונה זו עלתה באוקטובר 2017, ופרק הסיום שודר ב-19 באפריל 2018.
עלילה

הסדרה מתארת את קורותיה של אוליביה פופ, עורכת דין - בוגרת אוניברסיטת ג'ורג'טאון היוקרתית, המקדישה את חייה להגנה על תדמיתה הציבורית ולשמירה על סודותיה של האליטה האמריקאית. אוליביה רבת-ההשפעה פרשה מהבית הלבן כדי לפתוח חברה משלה לניהול משברים בוושינגטון. הצוות של פופ מורכב מעורכי דין וחוקרים, הנקראים "גלדיאטורים". הם יעשו כל שניתן כדי לגרום לצרות של לקוחותיהם להיעלם ולשמור על המוניטין שלהם. עם זאת, לקוחותיה של פופ אינם היחידים עם סודות, ואוליביה נאלצת להשתמש ביכולות בקרת הנזקים שלה – על עצמה, בהתחשב באופי יחסיה עם נשיא ארצות הברית, פיטצג'רלד גרנט.